CELEX: 32020D1549
Language: da
Date: 2020-10-22 00:00:00
Title: Kommissionens gennemførelsesafgørelse (EU) 2020/1549 af 22. oktober 2020 om ophævelse af beslutning 2004/200/EF om foranstaltninger mod indslæbning og spredning i EF af pepinomosaikvirus (meddelt under nummer C(2020) 7139)

26.10.2020   
               
               
                  DA
               
               
                  Den Europæiske Unions Tidende
               
               
                  L 354/7
               
            
         KOMMISSIONENS GENNEMFØRELSESAFGØRELSE (EU) 2020/1549
         af 22. oktober 2020
         om ophævelse af beslutning 2004/200/EF om foranstaltninger mod indslæbning og spredning i EF af pepinomosaikvirus
         
            
               (meddelt under nummer C(2020) 7139)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 30, stk. 1, og artikel 37, stk. 2, og
         ud fra følgende betragtninger:
         
                     (1)
                  
                  
                     Ved Kommissionens beslutning 2004/200/EF (2) er der fastsat foranstaltninger mod indslæbning og spredning i Unionen af pepinomosaikvirus på tomatfrø af Lycopersicon lycopersicum (L.) Karsten ex Farw. Sådanne foranstaltninger gælder ikke for frø bestemt til den endelige forbruger.
                  
               
                     (2)
                  
                  
                     Denne skadegører var ikke opført i bilag I eller II til Rådets direktiv 2000/29/EF (3) og har kun været omfattet af de særlige krav i beslutning 2004/200/EF.
                  
               
                     (3)
                  
                  
                     Efter en fornyet vurdering af skadegørerens plantesundhedsmæssige status er den blevet opført i del F i bilag IV til Kommissionens gennemførelsesforordning (EU) 2019/2072 (4), der indeholder listen over EU-regulerede ikkekarantæneskadegørere og specifikke planter til plantning med de respektive kategorier og tærskelværdier for de pågældende grøntsagsfrø. Den har også været omfattet af foranstaltninger, der er fastsat i del E i bilag V til nævnte forordning.
                  
               
                     (4)
                  
                  
                     Beslutning 2004/200/EF er derfor forældet og bør ophæves.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Beslutning 2004/200/EF ophæves.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 22. oktober 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 317 af 23.11.2016, s. 4.
         
            (2)  Kommissionens beslutning 2004/200/EF af 27. februar 2004 om foranstaltninger mod indslæbning og spredning i Fællesskabet af pepinomosaikvirus (EUT L 64 af 2.3.2004, s. 43).
         
            (3)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).
         
            (4)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).